Komisijos direktyva
1978 m. gruodžio 14 d.
iš dalies keičianti Direktyvą 77/535/EEB dėl valstybių narių įstatymų, reglamentuojančių trąšų mėginių ėmimo ir analizės metodus, suderinimo
(79/138/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1975 m. gruodžio 18 d. Tarybos direktyvą 76/116/EEB dėl valstybių narių įstatymų, reglamentuojančių trąšas [1], suderinimo, ypač į 9 straipsnio 2 dalį,
kadangi Komisijos direktyva 77/535/EEB [2] numato oficialią EEB trąšų kontrolę, turinčią įvertinti, ar trąšų kokybė ir sudėtis atitinka Bendrijos nustatytus reikalavimus; kadangi ta direktyva turi būti iš dalies pakeista papildant ją trimis naujais analizės metodais;
kadangi šioje direktyvoje numatytos priemonės atitinka Direktyvų dėl techninių kliūčių panaikinimo trąšų prekybos srityje derinimo su technikos pažanga komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyvos 77/535/EEB II priedas yra iš dalies keičiamas po 5.1 metodo įterpiant 5.2, 5.3 ir 5.4 metodus kaip šios direktyvos papildymus.
2 straipsnis
1. Valstybės narės priima įstatymus ir kitus teisės aktus, kurie, įsigalioję ne vėliau kaip 1979 m. balandžio 1 d., įgyvendina šią direktyvą. Apie tai jos nedelsdamos praneša Komisijai.
2. Po to, kai valstybėms narėms yra pranešta apie šią direktyvą, valstybės narės, pasilikdamos pakankamai laiko savo pastaboms pateikti, praneša Komisijai apie visus šios direktyvos taikymo srityje ketinamus priimti įstatymų ir kitų teisės aktų projektus.
3 straipsnis
Ši direktyva skirta valstybėms narėms.
Priimta Briuselyje, 1978 m. gruodžio 14 d.